ارونگ کرسٹول

امریکی دانشور اور مصنف۔ ارونگ کرسٹول 22 جنوری 1920 کو نیویارک کے بروکلین علاقے میں پیدا ہوئے۔ وہ یوکرین سے ترکِ سکونت کرنے والے یہودی تارکینِ وطن والدین کی اولاد تھے۔ تیس کی دہائی میں ٹارٹسکی کے خیالات سے متاثر ہو گئے تاہم بعد ازاں انہوں نے ٹارٹسکی کے قدامت پسندانہ بائیں بازو کے خیالات پر لبرل ازم کو ترجیح دی۔ تاہم ساٹھ کی دہائی میں ’نیو لیفٹ‘ کے عروج کے بعد انہوں نے لبرل ازم کو بھی چھوڑ دیا۔ ستّر کی دہائی میں انہوں نے ریپبلکن پارٹی میں شمولیت اختیار کی جو ایک زمانے میں خود ان کے لیے بقول ان کے ’اتنی ہی اجنبی تھی جتنا کہ میرا کسی کاتھولک عبادت میں حصہ لینا‘۔۔ سن 2003 میں اپنی ایک تحریر میں کرسٹول نے نیو کنزرویٹزم کو ایک نقطۂ نظر قرار دیا تھا اور کہا تھا کہ اس کی جڑیں ستر کی دہائی کے مایوس لبرل مفکرین میں ہیں۔ یوکنزرویٹزم کی اصطلاح اشتراکی مصنف مائیکل ہیرنگٹن نے ستر کی دہائی کے اوائل میں ایجاد کی تھی۔ ارونگ کرسٹول کے بارے میں نیوکنزرویٹزم کے شریک بانی نارمن پاڈہارٹز کا کہنا تھا کہ ’ارونگ کرسٹول کے خیالات کا اثر گزشتہ چالیس برس کے دوران میں امریکی رائے کی شکل بدلنے والے عناصر میں سب سے اہم ہے ‘۔ بش انتظامیہ پر ارونگ کا گہرا اثر پایا جاتا تھا اور سنہ 2002 میں انہیں امریکی صدر جارج بش نے صدارتی تمغۂ آزادی بھی دیا۔ 18 ستمبر 2009 کو ان کا انتقال ہوا۔

حوالہ جات 

1920ء کی پیدائشیں
2009ء کی وفیات
امریکی سیاسی مصنفین
امریکی صحافی
امریکی مرد مصنفین
امریکی ناشرین اخبارات (شخصیات)
اموات بسبب سرطان پھیپھڑا
بروکلین کی شخصیات
بیسویں صدی کے امریکی مصنفین
دوسری جنگ عظیم کی امریکی عسکری شخصیات
سٹی کالج نیویارک کے فضلا
ورجینیا میں سرطان اموات
یہودی امریکی مصنفین
یہودی فلاسفہ
امریکی کالم نگار
صدارتی تمغا آزادی کے وصول کنندگان
سابقہ مارکسی
ویکی ڈیٹا سے مطابقت رکھنے والی مختصر تفصیل